open-index/open-wikipedia-markdown huggingface dataset:
Edward Kendall

**Edward Calvin Kendall** (8. märts 1886 – 4. mai 1972) oli Ameerika Ühendriikide keemik.

Kendall õppis Columbia Ülikoolis, kust sai 1910. aastal doktorikraadi keemias. 1914. aastal asus ta tööle Mayo kliinikusse.

1950. aastal sai Kendall koos Tadeusz Reichsteini ja Philip Henchiga Nobeli meditsiiniauhinna neerupealise koore hormoonidega tehtud töö eest. Kendall ei uurinud ainult neerupealist, vaid andis olulise panuse türoksiini avastamisse ning osales glutatiooni ja selle keemilise struktuuri uurimisel.

1951. aastast surmani töötas Kendall Princetoni Ülikoolis.

## Viited
Layvin Kurzawa

**Layvin Marc Kurzawa** (sündinud 4. septembril 1992 Fréjusis) on Prantsusmaa jalgpallur, kes mängib vasakkaitsjana Inglismaa kõrgliigaklubis Fulahm ja Prantsusmaa jalgpallikoondises.

Ta alustas klubikarjääri Monacos, mille noorteakadeemiaga liitus ta 2007. aastal. Klubi põhimeeskonnas debüteeris ta 2010. aastal. Monaco põhikoosseisu liikmeks sai ta hooajal 2013–14. Samal hooajal lõi ta Prantsusmaa kõrgliigas viis väravat ja valiti liiga hooaja sümboolsesse koosseisu.

2015. aasta augustis siirdus Kurzawa 23 miljoni euro eest Prantsusmaa suurklubisse Paris Saint-Germain. Ta on tulnud klubiga Prantsusmaa meistriks neli korda. UEFA Meistrite Liiga hooaja 2017–18 alagrupimängus 31. oktoobril tegi ta RSC Anderlechti vastu kübaratriki.

2022. aasta septembris läks ta üheks hooajaks laenule Fulhami.

Prantsusmaa jalgpallikoondises tegi Kurzawa debüüdi 14. novembril 2014 sõprusmängus Albaania vastu. Koondisekarjääri esimese värava lõi ta oma kolmandas koondisemängus 1. septembril 2016 sõprusmängus Itaalia vastu.

Tema isa on pärit Guadeloupe'is ja ema on Poola päritolu.

## Saavutused
;Monaco
*Ligue 2: 2012–13
;Paris Saint-Germain
*Ligue 1: 2015–16, 2017–18, 2018–19, 2019–20
*Coupe de France: 2015–16, 2016–17, 2017–18, 2019–20
*Coupe de la Ligue: 2015–16, 2016–17, 2017–18, 2019–20
*Trophée des Champions: 2016, 2017, 2018, 2019
*UEFA Meistrite Liiga: Teine koht 2019–20

## Viited

## Välislingid

* Profiil Paris Saint-Germaini kodulehel
Anne Kalmus

**Anne Kalmus** (sündinud 26. juulil 1970) on eesti haridustöötaja.

Anne Kalmus on töötanud alates 2007. aastast Paikuse Koolis õpetajana, haridustehnoloogina, arendus-ja õppejuhina. Ta on olnud infotehnoloogia sihtasutuse koolitaja.  

Teda on tunnustatud Paikuse valla aasta õpetaja, Pärnumaa aasta koolitaja ning parima kolleegi auhinnaga. 2012. aastal võitis ta Tiigrihüppe Sihtasutuse e-õppematerjali konkursi tööga "Matemaatika veebivihik 2. klassile".  

2019. aastast on ta Paikuse Kooli direktor. 

## Viited
Gładyszów

**Gładyszów** on küla Poolas Väike-Poola vojevoodkonnas Gorlice maakonnas Uście Gorlickie vallas. Gładyszów asub Slovakkia piirist umbes 4,5 km kaugusel.

## Viited
Henry Warner Slocum

**Henry Warner Slocum** (24. september 1827 Delphi Falls – 14. aprill 1894 Brooklyn) oli Ameerika kodusõja kindral Uniooni armees. Ta esindas New Yorgi osariiki hiljem Ameerika Ühendriikide Esindajatekojas.

Mehe järgi nimetati kurva saatusega sõuratastega aurik General Slocum, mis hukkus 1904. aastal Bronxi lähistel.
Philip Hench

**Philip Showalter Hench** (28. veebruar 1896 – 30. märts 1965) oli Ameerika Ühendriikide arst.

Hench sai koos Edward Calvin Kendalli ja Šveitsi keemiku Tadeusz Reichsteiniga Nobeli füsioloogia- või meditsiiniauhinna neerupealise koore hormoonidega tehtud töö eest, millega eraldati esimest korda kortisoon.

Hench lõpetas Lafayette'i Kolledži ja õppis pärast seda meditsiini Ameerika Ühendriikide maaväe meditsiinikorpuses ja Pittsburghi Ülikoolis. 

## Viited
Max Theiler

**Max Theiler** (30. jaanuar 1899 – 11. august 1972) oli Lõuna-Aafrika päritolu Ameerika Ühendriikide viroloog ja arst.

Theiler õppis meditsiini Cape Towni Ülikoolis, mille lõpetas 1918. aastal. Seejärel suundus ta Londonisse. 1922. aastal sai ta Londonis King's College'i meditsiinikoolist diplomi troopilise meditsiini ja hügieeni erialal. Samal aastal kolis ta Ameerika Ühendriikidesse, kus asus tööle Harvardi Ülikooli troopilise meditsiini kooli. 1930. aastal kolis ta New Yorki, kus sai Rockefelleri fondi viroloogialabori direktoriks. Aastatel 1964–1967 oli ta Yale'i Ülikooli epidemioloogia ja rahvatervise professor.

1951. aastal sai Theiler Nobeli füsioloogia- või meditsiiniauhinna kollapalavikuvaktsiini väljatöötamise eest.

## Viited
Wexford

**Wexford** (iiri keeles *Loch Garman*) on linn Iirimaal Leinsteri provintsis, Wexfordi krahvkonna halduskeskus. Linn asub Iirimaa kaguosas Slaney jõe suudmelahe ääres.

## Viited

## Vaata ka
* Wexfordi sadam
Slaney

**Slaney** (iiri keeles *Abhainn na Sláine* ehk 'tervisejõgi') on Iirimaa kaguosas voolav jõgi, mis lähtub Lugnaquilla mäelt ja suubub Wexfordi linna kohal suudmelahe kaudu Iiri merre.
Kibuvitsa tänav (Rakvere)

**Kibuvitsa tänav** on tänav Rakvere linna keskosas, mille kaugus lõuna pool asuvast Keskväljakust on linnulennult 500 meetrit. 

Tänav on pikkusega 171 meetrit ja põhiosas laiusega 12 meetrit.  Kibuvitsa tänav paikneb Lilleküla linnaosas. Saades alguse Tööstuse tänava ristmikult, kulgeb lääne suunas ja lõpeb Carl Robert Jakobsoni tänava ristmikul. 

Kibuvitsa tänav  kujunes välja 20. sajandi keskosas, kui Tööstuse tänava piirkonnas alustati korterelamute ehitamist. Tänava lõunaküljel paikneb Maxima X kauplus (Tallinna tänav 11), põhjaküljel paiknevad kahekoruselised korterelamud, ehitatud põhiliselt 1960. aastatel. Tänaval puuduvad kõnniteed.

## Viited
Ivar Koppel

**Ivar Koppel** (sündinud 19. mail 1972) on eesti keemik ja keskastme juht.

Doktorikraadi füüsikalise ja analüütilise keemia alal sai ta Tartu Ülikooli füüsika-keemiateaduskonnas 2001. aastal.  

Alates 2016. aastast on ta Tartu Ülikooli teadusarvutuste keskuse juhataja ja IT arendusjuht. 

## Liikmesus

* 2020 Põhjamaade e-infrastruktuuri koostööorganisatsioon, nõukogu liige

* 2019 EOSC-Nordic nõukogu liige; nõunik, LUMI (Large Unified Modern Infrastructure) Strateegiline Komitee

* 2018 H2020 programmikomitee liige

* 2017 Eesti Keeleressursside Keskus, nõukogu liige

* 2017 ESFRI ekspert, Strategy Working Group for Data, Computing and Digital Research Infrastructures (SWG DIGIT)

* 2016 Eesti Teadusarvutuse Infrastruktuur (ETAIS) tegevjuht. Osalenud Eesti GRIDi võrgu organiseerimises https://www.etis.ee/CV/Ivar_Koppel/est

## Tunnustus

* 2021 Tartu Ülikooli aumärk

## Viited
Lääneplaatan

**Lääneplaatan** (*Platanus occidentalis* L.) on plaatani perekonda kuuluv liik puid. 

Lääneplaatani looduslik levila piirneb Põhja-Ameerikaga.
Sügise tänav (täpsustus)

**Sügise tänav** on tänava nimi mitmetes Eesti asulates:

*Sügise tänav Aespa alevikus
*Sügise tänav Aruküla alevikus
*Sügise tänav Kohtla-Nõmme alevis
*Sügise tänav Kuressaares
*Sügise tänav Rakveres
*Sügise tänav Raplas
*Sügise tänav Tallinnas Põhja-Tallinna linnaosas Kelmiküla asumis
*Sügise tänav Tapal
*Sügise tänav Valgas
*Sügise tänav Võrus
Ameerika Ühendriikide rahandusminister

**Ameerika Ühendriikide rahandusminister** on Ameerika Ühendriikide rahandusminister. Ta on valitsuskabineti liige ja juhib Rahandusministeeriumi. 

2025. aasta jaanuaris sai 79. rahandusministriks Scott Bessent.

## Rahandusministrid

* 1789–1795 Alexander Hamilton
* 1795–1800 Oliver Wolcott, Jr.
* 1801–1801 Samuel Dexter
* 1801–1814 Abraham Alfonse Albert Gallatin
* 1814–1814 George W. Campbell
* 1814–1816 Alexander J. Dallas
* 1816–1825 William H. Crawford
* 1825–1829 Richard Rush
* 1829–1831 Samuel D. Ingham
* 1831–1833 Louis McLane
* 1833–1833 William J. Duane
* 1833–1834 Roger B. Taney
* 1834–1841 Levi Woodbury
* 1841–1841 Thomas Ewing
* 1841–1843 Walter Forward
* 1843–1844 John C. Spencer
* 1844–1845 George M. Bibb
* 1845–1849 Robert J. Walker
* 1849–1850 William M. Meredith
* 1850–1853 Thomas Corwin
* 1853–1857 James Guthrie
* 1857–1860 Howell Cobb
* 1860–1861 Philip Francis Thomas
* 1861–1861 John Adams Dix
* 1861–1864 Salmon P. Chase
* 1864–1865 William P. Fessenden
* 1865–1869 Hugh McCulloch
* 1869–1873 George S. Boutwell
* 1873–1874 William Adams Richardson
* 1874–1876 Benjamin Bristow
* 1876–1877 Lot M. Morrill
* 1877–1881 John Sherman
* 1881–1881 William Windom
* 1881–1884 Charles J. Folger
* 1884–1884 Walter Q. Gresham
* 1884–1885 Hugh McCulloch
* 1885–1887 Daniel Manning
* 1887–1889 Charles S. Fairchild
* 1889–1891 William Windom
* 1891–1893 Charles Foster
* 1893–1897 John G. Carlisle
* 1897–1902 Lyman J. Gage
* 1902–1907 L. M. Shaw
* 1907–1909 George B. Cortelyou
* 1909–1913 Franklin MacVeagh
* 1913–1918 William G. McAdoo
* 1918–1920 Carter Glass
* 1920–1921 David F. Houston
* 1921–1932 Andrew W. Mellon
* 1932–1933 Ogden L. Mills
* 1933–1933 William H. Woodin
* 1934–1945 Henry Morgenthau, Jr.
* 1945–1946 Fred M. Vinson
* 1946–1953 John Wesley Snyder
* 1953–1957 George M. Humphrey
* 1957–1961 Robert B. Anderson
* 1961–1965 C. Douglas Dillon
* 1965–1968 Henry H. Fowler
* 1968–1969 Joseph W. Barr
* 1969–1971 David M. Kennedy
* 1971–1972 John Connally
* 1972–1974 George P. Shultz
* 1974–1977 William E. Simon
* 1977–1979 W. Michael Blumenthal
* 1979–1981 G. William Miller
* 1981–1985 Donald Regan
* 1985–1988 James Baker
* 1988 (kohusetäitja) M. Peter McPherson
* 1988–1993 Nicholas F. Brady
* 1993–1994 Lloyd Bentsen
* 1994–1995 (kohusetäitja) Frank N. Newman
* 1995–1999 Robert Rubin
* 1999–2001 Lawrence Summers
* 2001–2002 Paul H. O'Neill
* 2002–2003 (kohusetäitja) Kenneth W. Dam
* 2003–2006 John W. Snow
* 2006 (kohusetäitja) Robert M. Kimmitt
* 2006–2009 Henry Paulson
* 2009 (kohusetäitja) Stuart A. Levey
* 2009–2013 Timothy Geithner
* 2013 (kohusetäitja) Neal S. Wolin
* 2013–2017 Jack Lew
* 2017 (kohusetäitja) Adam J. Szubin
* 2017–2021 Steven Mnuchin
* 2021 (kohusetäitja) Andy Baukol
* 2021–2025 Janet Yellen 
* 2025– Scott Bessent
Selman Waksman

**Selman Abraham Waksman** (22. juuli 1888 – 16. august 1973) oli Ameerika Ühendriikide biokeemik ja mikrobioloog.

Waksman uuris pinnases elavate organismide lagunemist, mis võimaldas tal välja töötada streptomütsiini, mis oli esimene tuberkuloosiravim. Waksman töötas välja vähemalt 20 antibiootikumi. Ta sai 1930. aastal Rutgersi Ülikooli professoriks ja 1940. aastal mikrobioloogia professoriks.

Waksman pälvis 1952. aastal streptomütsiini väljatöötamise eest Nobeli meditsiiniauhinna. 

## Viited
Tedre tänav (täpsustus)

**Tedre tänav** on tänava nimi mitmetes Eesti asulates:

*Tedre tänav Haapsalus
*Tedre tänav Järvakandi alevis
*Tedre tänav Kose alevikus
*Tedre tänav Narvas
*Tedre tänav Pärnus
*Tedre tänav Rakveres
*Tedre tänav Sindis
*Tedre tänav Tallinnas Kristiine linnaosas Lilleküla ja Tondi asumis
*Tedre tänav Tartus
*Tedre tänav Türil
Terase tänav (täpsustus)

**Terase tänav** on tänava nimi mitmetes Eesti asulates:

*Terase tänav Jõhvis
*Terase tänav Kohtla-Järvel Sompa linnaosas
*Terase tänav Paralepa alevikus
*Terase tänav Pärnus
*Terase tänav Rakveres
*Terase tänav Sonda alevikus
*Terase tänav Tallinnas Kesklinna linnaosas Raua asumis
*Terase tänav Türil
*Terase tänav Uhtna alevikus
*Terase tänav Viljandis
Fritz Albert Lipmann

**Fritz Albert Lipmann** (12. juuni 1899 – 24. juuli 1986) oli saksa päritolu Ameerika Ühendriikide biokeemik. 

Lipmann õppis meditsiini Königsbergi, Müncheni ja Berliini Ülikoolis ning lõpetas Berliini Ülikooli 1924. aastal.   

1926. aastal asus ta tööle Kaiser Wilhelmi Instituuti Saksamaal.   

Pärast 1939. aastat elas ja töötas ta Ameerika Ühendriikides: aastatel 1939–1941 Cornelli Ülikoolis ja 1941–1949 Massachusettsi üldhaiglas. Aastatel 1949–1957 oli ta Harvardi Ülikooli biokeemia professor ja 1957. aastast Rockefelleri Ülikooli õppejõud.  

1953. aastal sai Lipmann Nobeli meditsiiniauhinna koensüüm A avastamise eest ning jagas auhinda Hans Adolf Krebsiga.

## Viited
Ivi Jõudu

**Ivi Jõudu** (sündinud 16. juunil 1970) on teadlane, Eesti Maaülikooli toiduteaduse ja toiduainete tehnoloogia õppetooli dotsent. 

Oma loomakasvatuse eriala doktoritöö "Effect of milk protein composition and genetic polymorphism on milk rennet coagulation properties" (Piima valgulise koostise ja geneetilise polümorfismi mõju piima laapumisomadustele) kaitses Jõudu Maaülikoolis 2008. aastal.

## Välislingid
*
Poškonys

**Poškonys** on küla Leedus Šalčininkai rajoonis, Poškonysi valla halduskeskus. Küla asub Gauja jõe kaldal; küla juures asub paisjärv.

Poškonysis on põhikool, postkontor, kultuurimaja ja raamatukogu. Seal asub Dieveniškėse regionaalpargi direktsioon, külas on ka etnograafiamuuseum.

Külas asuv Poškonysi rahn kõrgusega 2,6, pikkusega 1,85 ja laiusega 1,8 meetrit on looduskaitse all.

Poškonysi kui tänavküla põhiplaan on arhitektuurimälestisena kaitse all, küla ise on etnokultuuriline kaitseala.

Küla juures asuvad V-VI sajandil kasutusel olnud Poškonysi tumulused.

## Elanikkond


* 110 (1905)
* 122 (1931)
* 139 (1942)
* 128 (1959)
* 104 (1970)

* 122 (1979)
* 95 (1986)
* 130 (1989)
* 160 (2001)
* 129 (2011)



Poškonys, gatvė.JPG|Poškonys
Poškonys, tvenkinys 2.JPG|Paisjärv
Poskoniu_pilkapynas2018.jpg|Poškonysi tumulused
Poškonys, mokykla.JPG|Koolimaja


## Viited

## Välislingid

*Küla portaalis vietoves.Lt
John Franklin Enders

**John Franklin Enders** (10. veebruar 1897 – 8. september 1985) oli Ameerika Ühendriikide viroloog ja mikrobioloog. 

Enders õppis Yale'i Ülikoolis ning teenis I maailmasõja ajal Ameerika Ühendriikide maaväe õhukorpuses. Pärast sõja lõppu, lõpetas ta õpingud Yale'is ning töötas mitmes valdkonnas, sealhulgas kinnisvaraarenduses, enne kui otsustas keskenduda nakkushaigustele. Enders sai 1930. aastal Yale'i Ülikoolist doktorikraadi ja asus tööle Bostoni lastehaiglasse.

Enders avastas koos Thomas Welleri ja Frederick Robbinsiga, et külmikust võetud polioviirus, mida peetakse tänapäeval lastehalvatuse tekitajaks, kasvas hästi imikutelt kirurgiliste protseduuride käigus eemaldatud neerukudedel. 1954. aastal said Enders, Weller ja Robbins avastuse eest Nobeli meditsiiniauhinna. 

## Viited
Merkinė (Turgeliai vald)

**Merkinė** on küla Leedus Šalčininkai rajooni Turgeliai vallas. Küla asub Merkysi jõe ääres.

## Ajalugu

Külas asub Merkinė mõis. Aastail 1769–1795 kuulus küla Paulava vabariiki. Tsaariajal oli asula venekeelne nimekuju Павловъ. 

XX sajandi algusaastateni kandis küla nime **Paulava**, XX sajandi keskpaigani aga **Paulauskas**. Aastal 1919 hõlvasid asula poolakad. Poolas jäi see Wilno vojevoodkonda ja Wilno-Troki maakonda. Aastal 1939 anti see aga üle Leedule.

## Elanikkond


* 80 (1868)
* 232 (1905)
* 185 (1959)
* 126 (1970)
* 117 (1979)

* 109 (1982)
* 75 (1989)
* 66 (2001)
* 43 (2011)


## Tuntud elanikke

*Leonti (Bondar) – Vene vaimulik
*Paweł Ksawery Brzostowski – Pavlovo vabariigi president

## Viited

## Välislingid

*Küla portaalis vietoves.Lt
Ameerika Ühendriikide kaitseminister

**Ameerika Ühendriikide kaitseminister** (inglise keeles *Secretary of Defense*; lühend **SecDef**) on Ameerika Ühendriikide kaitseminister. Ta on valitsuskabineti liige ja juhib Kaitseministeeriumit.

Alates 25. jaanuarist 2025 on kaitseminister Pete Hegseth.

## Kaitseministrid
Eel-Alpid

**Alpi eelmäed** või **Eel-Alpid** (saksa: *Voralpen*; prantsuse: *Préalpes*; itaalia: *Prealpi*; sloveeni: *Predalpe*) võivad üldiselt viidata mistahes eelmägedele Euroopa Alpide jalamil. Need on üleminekuvöönd Kõrg-Alpidelt Šveitsi platooks ja Baieri Eel-Alpideks põhjas, samuti Pannoonia tasandikuks (Alpokalja) idas, Po madalikuks lõunas ja Rhône'i oruks läänes.

## Klassifikatsioon

Alpi eelmäed koosnevad:

* Prantsuse Eel-Alpid
** Savoia Eel-Alpid
** Dauphiné Eel-Alpid
** Provence'i Eel-Alpid
* Šveitsi Eel-Alpid
* Põhja-Eel-Alpid, osa Põhja-Lubjakivialpidest:
** Baieri Eel-Alpid Kagu-Saksamaal
** Salzburgi Eel-Alpid, Salzkammerguti mägede osa Austrias
** Ülem-Austria Eel-Alpid 
** Alam-Austria Eel-Alpid, viivad Viini metsa
* Kagu-Eel-Alpid, Alpide piirijoon Pannoonia tasandikuga Austrias ja Sloveenias:
** Eel-Alpid Muri jõest idas
** Lavanttali Alpid
** Steiermargi Eel-Alpid
** Sloveenia Eel-Alpid, Pohorje
* Lõuna- või Itaalia Eel-Alpid jagunevad tavaliselt:
** Julia Eel-Alpid
** Veneetsia Eel-Alpid 
** Bergamo Eel-Alpid
** Lugano Eel-Alpid
** Brescia ja Garda Eel-Alpid

## Vaata ka

* Alpi eelmägede operatsioonivöönd – Natsi-Saksamaa poolt okupeeritud territoorium Itaalias Teise maailmasõja ajal
Axel Hugo Theorell

**Axel Hugo Theodor Theorell** (6. juuli 1903 – 15. august 1982) oli Rootsi biokeemik.

Theorell õppis biokeemiat Karolinska Instituudis, mille lõpetas 1924. aastal. 1930. aastal sai ta Karolinska Instituudi füsioloogilise keemia professoriks.

1955. aastal sai Theorell Nobeli meditsiiniauhinna oksüdatsiooniensüümide olemuse ja toimeviisi uurimise eest. 

## Viited
André Cournand

**André Frédéric Cournand** (24. september 1895 – 19. veebruar 1988) oli prantsuse päritolu Ameerika Ühendriikide füsioloog.

Cournand õppis Pariisi Ülikoolis meditsiini. 1930. aastal emigreerus ta Ameerika Ühendriikidesse ja sai 1941. aastal Ameerika Ühendriikide kodakondsuse. Enamiku karjäärist oli Cournand Columbia Ülikooli professor ja töötas ka New Yorgi Bellevue haiglas.

1956. aastal sai Cournand koos Werner Forssmanni ja Dickinson Richardsiga südame kateteriseerimise leiutamise eest Nobeli meditsiiniauhinna.

## Viited
Lugnaquilla

**Lugnaquilla** (iiri keeles *Log na Coille* ehk 'metsa õõs') on 925-meetri kõrgune mägi Wicklow' krahvkonnas. See on Iirimaa kõrgeim mägi väljaspool Kerry krahvkonda.

## Vaata ka
*Wicklow' mäed
Thomas Weller

**Thomas Huckle Weller** (15. juuni 1915 – 23. august 2008) oli Ameerika Ühendriikide viroloog. 

Weller sai 1937. aastal Michigani Ülikoolist magistrikraadi meditsiinilises zooloogias ja astus Harvardi Ülikooli õppima meditsiini. 1939. aastal kohtus Weller John Franklin Endersiga, kes innustas teda uurima viirusi. Weller lõpetas ülikooli 1940. aastal ja asus tööle Bostoni lastehaiglasse.

Weller avastas koos Endersi ja Frederick Robbinsiga, et külmikust võetud polioviirus kasvas hästi imikutelt kirurgiliste protseduuride käigus eemaldatud neerukudedel. 1954. aastal said Weller, Enders ja Robbins selle avastuse eest Nobeli meditsiiniauhinna.

## Tunnustus
*1970 – valiti USA Meditsiiniakadeemia liikmeks

## Viited
Frederick Robbins

**Frederick Chapman Robbins** (25. august 1916 – 4. august 2003) oli Ameerika Ühendriikide pediaater ja viroloog.

Robbins avastas koos Thomas Welleri ja John Endersiga, et külmikust võetud polioviirus, mida peetakse tänapäeval lastehalvatuse tekitajaks, kasvas hästi imikutelt kirurgiliste protseduuride käigus eemaldatud neerukudedel. 1954. aastal said Enders, Weller ja Robbins avastuse eest Nobeli meditsiiniauhinna.

## Tunnustus
*1973 – valiti USA Meditsiiniakadeemia liikmeks

## Viited
Werner Forssmann

**Werner Theodor Otto Forssmann** (29. august 1904 – 1. juuni 1979) oli saksa arst, Nobeli meditsiiniauhinna laureaat.

Forssmann õppis meditsiini Berliini Ülikoolis, mille lõpetas 1929. aastal. Samal aastal katsetas ta iseenda peal südame kateteriseerimist, riskides oma eluga, sest polnud kindel, et kateeter ta veene ei vigasta. Protseduur oli edukas, kuid teda kritiseeriti selle enda peal katsetamise pärast ning Forsmann loobus selle edasiarendamisest. 

Forsmann astus 1932. aastal NSDAP-sse, tütre sõnul kahetses ta isa seda kogu ülejäänud elu. II maailmasõja ajal teenis Forssmann Natsi-Saksamaa poolel meditsiiniohvitserina ja langes USA vägede kätte vangi. Forssmanni vangilaagris viibimise ajal said südame kateteriseerimisest teada André Cournand ja Dickinson Richards. Cournand ja Richards arendasid seda edasi, et kateteriseerimist saaks kasutada südamehaiguste diagnoosiks ja uurimiseks.

1956. aastal said Cournand, Richards ja Forssmann südame kateteriseerimise leiutamise eest Nobeli meditsiiniauhinna. 

## Viited
Dickinson Richards

**Dickinson Woodruff Richards** (30. oktoober 1895 – 23. veebruar 1973) oli Ameerika Ühendriikide arst, Nobeli meditsiiniauhinna laureaat.

Richards õppis Yale'i Ülikoolis kreeka ja inglise keelt ning lõpetas ülikooli 1917. aastal. Samal aastal astus ta maaväkke ja teenis Prantsusmaal suurtükiohvitserina. 1923. aastal sai ta Columbia Ülikoolist doktorikraadi meditsiinis. Ta asus tööle New Yorgi Presbüteri haiglasse ning hakkas teadustööd tegema koos André Cournandiga. 

Cournand ja Richards arendasid edasi Werner Forssmanni leiutatud südame kateteriseerimist ning kasutasid seda tsirkulatoorse kollapsi ja südamepuudulikkuse uurimiseks. 1956. aastal said Richards, Cournand ja Forssmann südame kateteriseerimise leiutamise eest Nobeli meditsiiniauhinna.  

## Viited
Tarmo Tamm (keemik)

**Tarmo Tamm** (sündinud 31. juulil 1974) on eesti keemik.

Ta lõpetas aastal 1996 Tartu Ülikooli keemia alal bakalaureusena *[[cum laude]]* ja aastal 1998 keemia alal magistrina *cum laude*.

Tartu Ülikooli loodus- ja täppisteaduste valdkonnas tehnoloogiainstituudi materjaliteaduse kaasprofessor. Oma doktoritöö kaitses ta 2003. aastal Tartu ülikooli füüsika- ja keemiateaduskonnas.

## Tunnustus

* 2020 Tartu Ülikooli aumärk

## Viited


## Välislingid
*
Kristjan Vassil

**Kristjan Vassil** (sündinud 6. märtsil 1977) on eesti riigiteadlane.

Vassil oli ajavahemikus 1.07.2017–31.07.2023 Tartu Ülikooli teadusprorektor. Ta on alates 2012. aastal töötanud Tartu Ülikoolis teaduri ja vanemteadurina, alates 2024. aastast on rakenduslike tehnoloogiauuringute professor. 

Oma doktoritöö poliitika- ja sotsiaalteadustes kaitses ta 2012. aastal Euroopa Ülikooli Instituudis (Firenze, Itaalia). Johan Skytte poliitikauuringute instituudi vanemteadurina on ta uurinud ja tulemusi publitseerinud Eesti e-valimiste kohta, samuti muid politoloogilisi uuringuid. Tema peamised uuringusuunad on tehnoloogiauuringud, e-riigi majanduslikud ja käitumuslikud mõjud, masinõppe ja tehisaru kasutamine avalike e-teenuste prototüüpimisel, valijakäitumine, riigiteadused, poliitikateadused.  Lisaks on Kristjan Vassil osalenud mitme valijakompassi väljatöötamisel ja arendamisel.

## Ühiskondlik ja teadusorganisatsiooniline tegevus
2009 Robert Schuman Centre for Advanced Studies, e-valijate uuringu asedirektor

2009 üleeuroopalise valimiskompassi the EUProﬁler Eesti meeskonna juht

2010 e-Riigi Akadeemia, akadeemiline nõunik

2011, 2015 Riigikogu valimiste "Valijakompassi" väljatöötamine

2013 kohalike valimiste valijakompassi väljatöötamise projektijuht

2014 üleeuroopalise valimiskompassi EUandI Eesti meeskonna juht

2016 valijakompass USA presidendivalimisteks tehnilise arenduse juht www.societly.com

Arvamusblogi Memokraat toimetuse liige

Midwest Political Science Association (MPSA) liige

American Political Science Association (APSA) liige

European Consortium of Political Research (ECPR) liige https://www.ut.ee/et/teadusprorektor-kristjan-vassilhttps://www.etis.ee/CV/Kristjan_Vassil/est

## Tunnustus
* 2023 Tartu Ülikooli suur medal

## Viited

## Välislingid
*
Kõrgtööd

**Kõrgtöö** on eriettevalmistust nõudev katusel, mastidel, kõrghoone ehitusel või muus kõrges kohas töötamine. Kõrgtöö korral on inimene ohutust pinnast vähemalt kaks meetrit kõrgemal ja võib kukkudes end vigastada. Näiteks töötades maapinnast kõrgemal, võidakse kukkuda üle objekti ääre, läbi hapra pinnase või maapinnal olevasse auku.

## Ehitusalpinism

Ehitusalpinism on üks kõrgtöö liike, mille tegemisel kasutatakse köisligipääsu tehnikaid. Selle hulka ei kuulu kõrgtööd, millel kasutatakse tellinguid, rippkorve, tõstukeid või platvorme. Tööstusalpinistid ronivad ja laskuvad köite abil. Töökohale laskutakse katuselt, mitte ei tõusta maapinnalt.

## Vaata ka

* Arborism
* Ehitus

## Viited
Pakirobot

**Pakirobot** on autonoomne pakke adressaatideni toimetav robotkuller. 

Eestis on pakirobotite loomisega tegelenud näiteks idufirma Starship Technologies.

## Viited
Synthronon

***Synthronon*** (kreeka keeles σύνθρονον, mitmuses σύνθρονα *synthrona*) on poolringikujuline astmeliselt tõusev pingistik, mis asub bütsantsi kirikutes apsiidis altari taga ja oli mõeldud vaimulikele. *Synthronon*i keskel asetses piiskopi aujärg (kateeder). Esines idakirikutes kunagistel Bütsantsi aladel (tänapäeva Itaalias, Kreekas ja Türgis), kuid seda leidus ka keskaegsel Venemaal (näiteks Novgorodi Issanda Muutmise kirikus)

Mõiste oli tuntud juba vähemalt 5. sajandil. Hästi säilinud *synthronon*eid leidub 6. sajandist pärit Bütsantsi kirikutes, näiteks kunagised Püha Irene ja Püha Euphemia kirikud Konstantinoopolis. 8. sajandi autori Pseudo-Germanose järgi sümboliseeris piiskopi tõus *synthronon*ile nii Kristuse ohverdust kui ka järgnenud auhiilgust, samuti võrreldi piiskoppi istumas vaimulike keskel Kristusega, kes on ümbritsetud oma õpilastest.

## Pildid

Éphèse Saint-Jean synthronon.JPG|*Synthronon* Johannese basiilikas Ephesoses, Türgi (6. sajand)
Apameia (Syrien), Ostkathedrale Synthronon.jpg|*Synthronon* kiriku varemeis Apameias Oronteses, Süüria (6. sajand)
Al-Athrun Ostkirche Apsis.JPG|*Synthronon* Al Athrunis, Liibüa (6. sajand)
Grado St.Maria - Apsis.jpg|*Synthronon* Grados Santa Maria delle Grazie kirikus, Itaalia (5. sajand)
Hagia Eirene, Istanbul 1959.jpg|*Synthronon* Hagia Eirene kirikus, Istanbul
Ekatontapyliani Altarraum 01.jpg|Panagia Ekatontapiliani kiriku altariruum Parosel


## Viited
ROPS

**ROPS** on keele KÕPS Nõo Keskkooli arvutuskeskuses Uuno Puusi osalusel välja töötatud edasiarendus, mis võimaldas lisaks graafilise väljundi loomisele läbi viia ka arvutusi. On väidetud, et keel tugineb suuresti programmeerimiskeele ALGOL süntaksile.
Uuno Puus

**Uno Puus-Puuts** (sündinud 28. juunil 1956) on eesti tarkvarainsener.

Ta on lõpetanud 1974. aastal Räpina Keskkooli ja 1979. aastal Tartu Riikliku Ülikooli matemaatikateaduskonna rakendusmatemaatika erialal.

Ta on osalenud Nõo Keskkooli arvutuskeskuses keelte KÕPS ja ROPS väljatöötamisel ja töötanud 1980. aastatel samas koolis arvutiõpetajana. Muu hulgas oli ta Arne Ansperi esimene arvutiõpetaja selles koolis. 

Aastatel 1989–1992 oli ta Nõo Reaalgümnaasiumi direktor.

## Viited

## Välislingid
*Elulugu
Südame kateteriseerimine

**Südame kateteriseerimine** on meditsiiniline protseduur, millega sisestatakse veresoone kaudu südamesse kateeter.

Südame kateteriseerimist kasutatakse südame töö uurimiseks, südameprobleemide avastamiseks ja teatud haigusseisundite ravimiseks. Kateteriseerimine sooritatakse spetsiaalses laboris ning kateetri sisestamiskohas kasutatakse kohalikku tuimastust.

Esimese südame kateteriseerimise sooritas 1929. aastal iseenda peal saksa arst Werner Forssmann ning hiljem arendasid seda edasi Ameerika Ühendriikide arstid André Cournand ja Dickinson Richards. Forsmann, Cournand ja Richards said 1956. aastal südame kateteriseerimise väljatöötamise eest Nobeli meditsiiniauhinna.

## Viited
Jemerson

**Jemerson de Jesus Nascimento** (sündinud 24. augustil 1992 Jeremoabos) on Brasiilia jalgpallur, kes mängib keskkaitsjana Brasiilia kõrgliiga klubis Atlético Mineiro.

Atlético Mineiros asus ta esmakordselt mängima 2012. aastal. Klubi põhimeeskonnas debüteeris ta 2013. aastal ning Brasiilia kõrgliigas oli tema esimeseks mänguks sama aasta 7. juulil toimunud kohtumine Criciúmaga. Esimesed kaks väravat lõi Jemerson Brasiilia kõrgliigas 17. mail 2015 mängus Fluminense vastu. Kokku lõi ta sel hooajal liigas neli väravat ja valiti liiga hooaja sümboolsesse koosseisu.

2016. aasta jaanuaris sõlmis Jemerson viieaastase lepingu Prantsusmaa kõrgliigaklubiga Monacoga. Hooajal 2016–17 tuli ta Monacoga Prantsusmaa meistriks.

2020. aasta novembris sõlmis ta lepingu Brasiilia kõrgliigaklubiga Corinthians.

2021. aasta oktoobris naasis ta Prantsusmaa kõrgliigasse, sõlmides kuni hooaja lõpuni lepingu FC Metziga.

2022. aasta juunis liitus ta taas Atlético Mineiroga.

Brasiilia jalgpallikoondises tegi Jemerson debüüdi 2017. aasta juunis sõprusmängus Austraalia vastu.

## Saavutused
;Atlético Mineiro
*Copa Libertadores: 2013
*Recopa Sudamericana: 2014
*Copa do Brasil: 2014
*Campeonato Mineiro: 2013, 2015, 2023, 2024
;Monaco
*Ligue 1: 2016–17

## Viited
Daniel Bovet

**Daniel Bovet** (23. märts 1907 – 8. aprill 1992) oli Šveitsi päritolu Itaalia farmakoloog, Nobeli auhinna laureaat (1957)

Bovet lõpetas 1929. aastal Genfi Ülikooli ning töötas aastatel 1929–1947 Pariisis Pasteuri Instituudis. 

1947. aastast töötas ta Istituto Superiore di Sanitàs ja 1964. aastal sai ta Sassari Ülikooli professoriks. 1971. aastal sai ta Rooma La Sapienza Ülikooli professoriks. 1982. aastal läks pensionile.

Bovet avastas 1937. aastal antihistamiini, mis blokeerib neurotransmitter histamiini ning mida kasutatakse allergiaravis. 1957. aastal sai ta neurotransmittereid blokeerivate ainete avastamise eest Nobeli meditsiiniauhinna.

## Viited
The Custom House

**The Custom House** (iiri keeles *Teach an Chustaim* ehk 'tollimaja') on 18. sajandil valminud uusklassitsistlik ehitis Iirimaa pealinnas Dublinis. 

Linna ühes silmapaistvamas hoones asub iiri valitsuse elamumajanduse, kohaliku omavalitsuse ja muinsuskaitse osakond. Hoone asub Liffey jõe põhjakaldal samanimelise kai ääres, sildade Butt Bridge ja Talbot Memorial Bridge vahel.

## Välislingid
*
KÕPS

**KÕPS** on Nõo Keskkooli arvutuskeskuses 1980. aastatel Uuno Puusi osalusel loodud graafiline programmeerimiskeel. Keele ideoloogia pärineb Seymour Papert-ilt, tegu on programmeerimiskeele Logo eesti keelde tõlgitud variandiga. KÕPS-ust arendati hiljem edasi keel ROPS, kus lisaks graafikale sai tegeleda ka arvutustega.

## Viited
Lehe tänav (täpsustus)

**Lehe tänav** on tänava nimi mitmetes Eesti asulates:

*Lehe tänav Elvas
*Lehe tänav Haapsalus
*Lehe tänav Jüri alevikus
*Lehe tänav Kiiu alevikus
*Lehe tänav Kiviõlis
*Lehe tänav Kohtla-Järvel Kukruse linnaosas
*Lehe tänav Kuressaares
*Lehe tänav Narvas
*Lehe tänav Pärnus
*Lehe tänav Rakveres
*Lehe tänav Raplas
*Lehe tänav Räni alevikus
*Lehe tänav Sindis
*Lehe tänav Sõmeru alevikus
*Lehe tänav Tallinnas Kristiine linnaosas Lilleküla asumis
*Lehe tänav Tartus
*Lehe tänav Vasalemma alevikus
Wexfordi sadam

**Wexfordi sadam** (iiri keeles *Cuan Loch Garman*) on Iirimaa kagupoolseima linna Wexfordi sadam Slaney jõe suudmelahe ääres. Ajalooliselt on see olnud Iiri mere üks tähtsamaid sadamaid.

## Vaata ka
*Rosslare'i sadam
Võsalõikur

**Võsalõikur** (tuntud ka kui võsasaag) on mootoriga aia- või metsatööriist, mida kasutatakse umbrohu, väikeste puude ja muu lehestiku lõikamiseks. Võrreldes trimmeriga on sellele suurem mootor.

Võsalõikur võimaldab lõigata kohtadest, kus muruniiduk või murutraktor ligi ei pääse. Eri tööde jaoks on võimalik võsalõikurile kinnitada erinevaid terasid, kettaid ja trimmipäid.

Võsalõikur koosneb järgmistest osadest:

* käepide;
* mootor, mida hoitakse keha lähedal;
* võll, mille kaudu jõud edasi kantakse;
* pöörlev lõikepea varda vastand otsas mootori suhtes.
## Mootorid
Mootoreid on kolme põhitüüpi:
* kahe- või neljataktiline bensiinimootor, mida kasutatakse võimsamatel mudelitel;
* juhtmeühendusega mootor;
* juhtmevaba elektrimootor, mis töötab akuga.
## Võll
Madalama klassi mudelitel on kasutusel kõver võll, mis sarnaneb trimmeri omaga. Keskklassi mudelitel on kasutusel sirge võll, millel asub reduktor varre lõikavas otsas. Tippklassi mudelitel on kasutusel sirge "lõhestatud" võll lahtiühendamiskohaga poole võlli pealt, mis võimaldab lõikepea asendada teiste tarvikutega.

## Käepide
Käepidemed varieeruvad sõltuvalt võsalõikuri kaalust ja suurusest. Suuremad ja võimsamad lõikurid kasutavad jalgratta käepidemeid (käepidemed mõlemal pool võlli) ja väiksematel seadmetel kasutatakse võlli külge kinnitatud D-kujulist käepidet. Raskemad saed vajavad ohutuse tagamiseks ja väsimuse ennetamiseks tavaliselt rakmeid. Rakmeid vajavatel lõikuritel on rakmete kinnitamiseks mitu pesa, et oleks võimalik reguleerida vastavalt inimesele sae tasakaal.
## Lõikepead
Lõikepeade hulka kuuluvad järgmised: kolmikpea, nelikpea, trimmipea, ketas jne. Paljudel võsalõikuritel on võimalik trimmipäid vahetada. Trimmipea kaitse on kinnitatud võlli külge, et vähendada vigastusi operaatorile.

## Viited
Rosslare Europort

**Rosslare Europort** (iiri keeles *Europort Ros Láir*) teenindab Iirimaad mereterminalidega. Wexfordi krahvkonna külal Rosslare Harbour on ühendus Bilbaoga, Cherbourg-Octeville'iga ja Dunkerque'iga ning Fishguardiga ja Pembroke Dockiga.

Sadamal on Iiri merest üle Saint George'i väina vahetu pääs Keldi merre.

## Vaata ka
*Iarnród Éireann
Nuctech

**Nuctech** on Hiina ettevõte, mis müüb ja käitab veoste ja inimeste läbivalgustussüsteeme.

Ettevõtte loodi 1997. aastal Tsinghua Ülikooli juures pärast seda, kui Hiina RV valitsus oli käskinud ülikooli teadlastel välja töötada kiirguspõhised läbivalgustusseadmed, mis olid just kasutusse jõudnud Euroopas.

Kuni 2008. aastani juhtis ettevõtet endise Hiina Rahvavabariigi presidendi Hu Jintao poeg Hu Haifeng, kes siirdus hiljem poliitikasse.

2020. aasta alguses võttis selle ametlikult üle Hiina Riikliku Tuumakorporatsiooni (CNNC) varahalduse haru.

Ameerika Ühendriigid lisasid ettevõtte 2020. aasta detsembris julgeoleku kaalutlustel majanduse musta nimekirja.
 
Eesti-Venemaa piiril on kasutusel viis Nuctechi läbivalgustussüsteemi. Nende seas on statsionaarsed seadmed Narva raudteepiiripunktis, Luhamaa piiripunktis ja Koidula piiripunktis ning kaks mobiilset seadet Narvas. Investeeringu kogumaht oli 10,1 miljonit eurot. Lisaks on Tallinna lennujaamas alates 2020. aastast kaks Nuctechi seadet.

Kui Leedu riiklik lennujaamade operaator Lietuvos Oro Uostai soovis aga 2021. aastal paigaldada Nuctechi pagasiröntgeni seadmed Leedu lennujaamadesse, siis strateegiliselt oluliste ettevõtete tehinguid kontrolliv valitsuskomisjon keelas selle ära, kuna pidas seda ohuks riigi julgeolekule.

## Viited

## Välislingid
* Koduleht
Kuningviu

**Kuningviu** (*Buteo regalis*) on viu perekonda kuuluv röövlind. Liik elutseb eelkõige Vaikse ookeani poolsetel Põhja-Ameerika sisealadel, peamiselt Kaljumäestiku ümbruses.
Supertramp

**Supertramp** oli briti ansambel, mis asutati Londonis 1970. aastal. Ansambli laulude autorid olid peamiselt Roger Hodgson (laul, klahvpillid, kitarr) ja Rick Davies (laul, klahvpillid). Nende muusikat iseloomustab progressiivse roki ja popmuusika segamine. Nende helikeelele on iseloomulik ka Wurlitzeri elektriklaveri kasutamine.

Ansambel tegutses aastatel 1970–1988, 1996–2002, 2010–2011 ja 2015.

Suurima edu saavutas ansambel 1979. aastal ilmunud albumiga "Breakfast in America". Nende tuntuimate hittide seas on "The Logical Song", "Breakfast in America", "Goodbye Stranger", "Take the Long Way Home", "Dreamer" ja "Give a Little Bit".

## Diskograafia

* "Supertramp" (1970)
* "Indelibly Stamped" (1971)
* "Crime of the Century" (1974)
* "Crisis? What Crisis?" (1975)
* "Even in the Quietest Moments..." (1977)
* "Breakfast in America" (1979)
* "...Famous Last Words..." (1982)
* "Brother Where You Bound" (1985)
* "Free as a Bird" (1987)
* "Some Things Never Change" (1997)
* "Slow Motion" (2002)

## Välislingid
*https://www.supertramp.com
Habekotkas

**Habekotkas** (*Gypaetus barbatus*) on linnuliik haugaslaste sugukonnast, habekotka perekonna ainuke liik.

Habekotkas on üks suurimaid lennuvõimelisi linde, tema tiibade siruulatus on kuni 2,9 m ja kaal 4,5–7,2 kg.

Linnu levila ulatub Lõuna-Euroopast Aafrika, Kesk-Aasia ja Himaalajani. Asustab mägiseid alasid, pesitseb kaljudel, lendleb vähese taimestiku ja püsiva lumikatteta lausk- ja kiltmaade kohal.

Habekotkas toitub peaaegu ainult raipest, sealhulgas luudest ja luuüdist.

Kurnas on 1–2 muna, mille haudeaeg on 53–58 päeva. Koorub vaid 1 poeg, kes saab suguküpseks 7-aastaselt.

## Viited

## Välislingid

*
Korvkapiteel

**Korvkapiteel** on ühtlaselt laienevate kergelt kumerate külgedega tagurpidi tüvipüramiidi kujuga või kumerkülgse tüvikoonuse kujuline kapiteel, iseloomulik Bütsantsi arhitektuurile ja Armeenia kirikutele. Kapiteel oli enamasti kaetud pitsilise stiliseeritud taimdekooriga, põimornamendiga või harva figuraalsete motiividega.

Kohati on kirjanduses nimetatud korvkapiteelideks ka romaani kapiteele, mis on kaetud punutist meenutava reljeefse dekoori või põimornamendiga. 

## Pildid

Istanbul.Hagia Sophia077.jpg|Voluutidega korvkapiteel Hagia Sophia kirikus
Poreč, Euphrasius-Basilika 4.JPG|Bütsantsi korvkapiteel Euphrasiuse basiilikas Porečis
Ravenna, basilica di San Vitale (076).jpg|Lainjate külgedega korvkapiteel Ravenna San Vitale basiilikast
2014 Prowincja Armawir, Zwartnoc, Ruiny katedry Zwartnoc 04.JPG|Korvkapiteel Zvarthnotshi katedraali varemeis
2014 Prowincja Armawir, Zwartnoc, Ruiny katedry Zwartnoc 26.JPG|Rekonstrueeritud kapiteel Zvarthnotshis
Epoca copta, capitello dalla necropoli nord di antinoe, 313-640 dc.JPG|Kopti kapiteel Antinoöpolise nekropolist, 313.-640. aastad]]
L'Hôpital Saint Blaise-Chapiteaux du porche-2014001.jpg|Põimornamendiga romaani kapiteelid, 12. sajand. L'Hôpital Saint Blaise'i kiriku peaportaal
Leyre San Salvador Porta Speciosa Capital 659.jpg|San Salvador de Leyre kloostrikiriku lääneportaali kapiteel, 12. sajand


## Viited

## Välislingid
* Bütsantsi ja romaani korvkapiteelid pildipangas akg-images.com
* Das Korbkapitell. - W. von Alten. Geschichte des Altchristlichen Kapitells. Delphin-Verlag München-Leipzig, 1913. lk 45–57
João Mário

**João Mário Naval da Costa Eduardo** (tuntud lihtsalt kui **João Mário**; sündinud 19. jaanuaril 1993 Portos) on Portugali jalgpallur, kes mängib poolkaitsjana Portugali kõrgliiga klubis Lissaboni Benfica ja Portugali jalgpallikoondises.

Ta liitus 2004. aastal Lissaboni Sportingu akadeemiaga. Klubi põhimeeskonnas debüteeris ta 2011. aastal. Hooaja 2013–14 teises pooles mängis ta Portigali kõrgliigas laenul Vitória Setúbalis. Alates järgmisest hooajast kuulus ta Sportingu põhikoosseisu. 2016. aastal valiti ta Sportingu aasta mängijaks.

2016. aasta augustis sõlmis ta lepingu Itaalia kõrgliiga klubiga Milano Inter. Hooaja 2017–18 teises pooles mängis ta laenul Inglismaa kõrgliiga klubis West Ham United. Hooajal 2019–20 mängis ta laenul Venemaa kõrgliiga klubis Moskva Lokomotiv. 2020. aasta oktoobris suundus ta Interist tagasi laenule Sportingi.

2021. aasta juulis sõlmis ta viieaastase lepingu Benficaga.

Portugali jalgpallikoondises tegi João Mário debüüdi 11. oktoobril 2014 sõprusmängus Prantsusmaa vastu. Koondisekarjääri esimese värava lõi ta 10. novembril 2017 sõprusmängus Saudi Araabia vastu. 2016. aastal tuli ta Portugali koondisega Euroopa meistriks. Ta kuulus Portugali koondisse ka kaks aasta hiljem maailmameistrivõistlustel.

Ta on Angola päritolu. Tema vanem vend Wilson Eduardo on samuti jalgpallur.

## Saavutused
;Sporting CP
*Primeira Liga: 2020–21
*Taça de Portugal: 2014–15
*Taça da Liga: 2020–21]]
*Supertaça Cândido de Oliveira: 2015

## Välislingid
Gil

**Carlos Gilberto Nascimento Silva** (tuntud lihtsalt kui **Gil**; sündinud 12. juunil 1987 Campos dos Goytacazeses) on Brasiilia jalgpallur, kes mängib keskkaitsjana Brasiilia esiliigaklubis Santos.

Ta alustas klubikarjääri Americano FC-s. 2008. aastal liitus ta Brasiilia tugevuselt kolmanda liiga klubiga Atlético Clube Goianiense. Aastatel 2009–2011 mängis ta Brasiilia kõrgliigaklubis Cruzeiro.

Aastatel 2011–2012 mängis ta Prantsusmaa kõrgliigaklubis Valenciennes. Seejärel naasis ta Brasiilia kõrgliigasse, liitudes Corinthiansega. 2015. aastal tuli ta Corinthiansega Brasiilia meistriks. Aastatel 2014 ja 2015 valiti ta Brasiilia kõrgliiga hooaja sümboolsesse koosseisu.

Aastatel 2016–2019 mängis Gil Hiina kõrgliigaklubis Shandong Taishan. Seejärel liitus ta taas Corinthiansega, kus mängis kuni 2023. aasta lõpuni.

2023. aasta septembris sõlmis ta üheaastase lepingu Santosega.

Brasiilia jalgpallikoondises debüteeris Gil 2014. aastal. Ta kuulus Brasiilia koondisse 2016. aasta Copa América Centenariol.

## Saavutused
;Atlético Goianiense
*Campeonato Brasileiro Série C: 2008
;Cruzeiro
*Campeonato Mineiro: 2009
;Corinthians
*Campeonato Brasileiro Série A: 2015
*Campeonato Paulista: 2013
*Recopa Sudamericana: 2013

## Viited
Hańczowa

**Hańczowa** on küla Poolas Väike-Poola vojevoodkonnas Gorlice maakonnas Uście Gorlickie vallas. Hańczowa asub Slovakkia piirist ligi 5 km kaugusel, Gorlicest umbes 20 km kaugusel.

## Viited
Rosslare

**Rosslare** (iiri keeles *Ros Láir*, mis tähendab 'keskmist poolsaart') on Iirimaa üks kagupoolsemaid külasid. Wexfordi krahvkonnas asuv mereäärne kuurort kannab nime **Rosslare Strand** juhul, kui seda on vaja eristada lähedalasuvast Rosslare Harbour kogukonnast, kus asub meresadam Rosslare Europort.

## Vaata ka
*Rosslare Harbour
Rosslare Harbour

**Rosslare Harbour** (inglise keeles hüüdnimega *Ballygeary*, iiri keeles *Calafort Ros Láir*) on asula Iirimaal Wexfordi krahvkonnas. See haarab enda alla Rosslare Europorti terminalid.

## Viited

## Vaata ka
*Rosslare Strand
Dublini sadam

**Dublini sadam** (inglise keeles *Dublin Port*, iiri keeles *Calafort Átha Cliath*) on Iirimaa põhiline sadam. Ligikaudu kaks kolmandikku iiri  mereliiklusest käib läbi pealinna Dublinit.
Jašiūnai mõis

**Jašiūnai mõis** (leedu *Jašiūnų dvaras*) on endine mõis Leedus Šalčininkai rajoonis Jašiūnai vallas Jašiūnai alevis. Mõisakompleks asub aadressidel Jono Sniadeckio g. 2 ja 4.

Mõis kuulus XV sajandist XVIII sajandi lõpuni Radziwillide suguvõsale, seejärel ostis selle Ignotas Balinskis. Tema poeg Michał Baliński osales Novembriülestõusus ja arreteeriti. Michałi abikaasa oli sündinud Śniadecki ja nii läks mõis selle suguvõsa valdusse. Śniadeckid finantseerisid ka mõis peahoone rajamist aastail 1824–1828. Aastast 1861 kuulus mõis Michał Balinski pojale Konstantinile, kahe maailmasõja vahelisel perioodil tema lapselapsele Anna Soltanile.

Mõisa häärber on romantismi sugemetega klassitsistlik hoone. Selle projekteeris Karol Podczaszyński. Häärber on kahekorruseline ja nelinurkse põhiplaaniga. Algselt oli hoone ka sümmeetriline. Selle fassaadi teist korrust ehib nelja dooria sambaga portikus, vastasküljele jääb aga lodža. 1876. aastal ehitati hoone ümber – selle põhjaküljele lisati eeshoone, mida ehib kaheksanurkne torn. Ruumid on häärberis paigutatud anfilaadina.

Häärberis asus suur raamatukogu. Ajal, mil seal elasid nii Michał Baliński kui ka tema äi Jan Śniadecki, oli mõis tähtis kultuurikeskus. Seal said kokku Juliusz Słowacki, Stanisław Bonifacy Jundziłł, Adam Mickiewicz, Tomasz Zan, Józef Mianowski, Antoni Edward Odyniec, Andrzej Benedykt Kłangiewicz, Paweł Ksawery Brzostowski ja Jędrzej Śniadecki – rühmitus, mille liikmed pidasid end poolakateks, ent tundsid huvi oma leedu mineviku vastu ja pidasid oluliseks lojaalsust Leedu suurvürstiriigile.

Karol Podczaszyński projekteeris ka mõisa kontorihoone, mis rekonstrueeriti aastal 1860. Aastal 1850 kohandati see lasteaia jaoks ümber. Hoonet remonditi aastal 1872.

Tall-tõllakuuri kasutati ka sulaste majana. XIX sajandi lõpus – XX sajandi alguses valminud historitsistlik hoone asub aadressil Parko g. 2. Selle keskmine osa on kahekorruseline, teisel korrusel asusid vooriliste ruumid ning metsniku ja aedniku korter. 

Mõisa ait valmis aastal 1818, esimene teenijatemaja (aadressil Jono Sniadeckio g. 13) XIX sajandi alguses, teine teenijatemaja (aadressil Jono Sniadeckio g. 9) XIX sajandi lõpus ja XX sajandi alguses. Samast ajast pärineb ka mõisa pesuköök aadressil Jono Sniadeckio g. 13A. Mõisa piirdemüür ja väravad valmisid XIX sajandi alguses, 2014. aastal need renoveeriti.

Mõisa pargi rajas Jędrzej Śniadecki 1828. aastal. Park on vaba kujundusega, traditsioonilise parteriga. Selle põhjapiiriks on Merkysi jõgi. Valdavalt kasvavad seal kohalikud puud, ent sinna on istutatud ka Euroopa lehist, Dauuria lehist, halli pähklipuud ja valget mändi. Kompleksi juurde kuulub ka 1830.aastal rajatud kalmistu.

Teise maailmasõja ajal sai mõis Punaarmee 1939. aasta pealetungi käigus kannatada. Sõja järel sai kompleksi omanikuks Jašiūnai sovhoos. Peahoonest sai sovhoosi kontorihoone, kontorihoonesse rajati lasteaed.

## Viited
4'33"

**4'33"** on John Cage'i teos, mida võib esitada ükskõik mis pill või pillikoosseis.

Cage komponeeris selle 1952. aastal ja sellest sai üks nüüdismuusika võtmeteoseid.

Teos koosneb kolmest osast. Partituuris on nootide asemel märgitud *[[tacet]]* ('vaikib'). Seega on teost tõlgendatud kui 4 minutit ja 33 sekundit vaikust. Tegelikult kuulevad kuulajad ümbritseva keskkonna hääli. Teose esmaettekanne oli 29. augustil 1952 Woodstockis, kui pianist David Tudor esitas selle kaasaegse muusika klaverikontserdil.

Cage pidas seda oma tähtsaimaks teoseks.

## Viited

## Välislingid
*Video ühest esitusest klaveril
Hetman Sagaidatšnõi

**Hetman Sagaidatšnõi** (ukraina keeles Гетьман Сагайдачний) oli Ukraina mereväe koosseisu kuuluv Krivak III klassi fregatt. See oli Ukraina mereväe lipulaev.

## Ajalugu
Laeva hakati ehitama 1990. aastal Kertšis kui oma klassi viimast laeva ja sellest pidi saama Nõukogude piirivalve laev Kirov. 1991. aastal loobus aga piirivalve ehitamisjärgus veeskamata laevast. Laev veesati siiski 1992. aastal ja anti ukrainlastele üle. 

1993. aastal heisati laeval, uue nimega Hetman Sagaidatšnõi, Ukraina lipp. 

Kuni 2014. aastal toimunud Krimmi annekteerimiseni oli laeva kodusadam Sevastopol. Pärast seda oli see Odessa. 

2022. aasta märtsi alguses uputasid laeva Ukraina mereväelased. Laev oli remondis Mõkolajivi sadamas ja uputati selleks, et vältida selle langemist Vene vägede kätte. Plaanide järgi tõstetakse laev hiljem uuesti pinnale ja jätkatakse selle remonti.

## Vaata ka
*Petro Konaševõtš-Sagaidatšnõi

## Viited
Uście Gorlickie

**Uście Gorlickie** (kuni 1949. aastani **Uście Ruskie**, varem **Uście Wołoskie**) on küla Poolas Väike-Poola vojevoodkonnas Gorlice maakonnas, Uście Gorlickie valla halduskeskus. Uście Gorlickie asub Slovakkia piirist 9,5 km kaugusel, Gorlicest umbes 15 km lõunas.

Uście Gorlickie sai linnaõigused 1785. aastal, kuid kaotas need 1896. aastal.

## Viited
Altoona (Pennsylvania)

**Altoona** on linn Ameerika Ühendriikides Pennsylvania osariigis Blairi maakonnas. See paikneb Allegheny mägedes. Seal on 2020. aasta rahvaloenduse järgi 43 963 elanikku. 2010. aastal oli elanikke 46 320. Linnastus elab umbes 123 000 inimest.

Tähtsamad majandusharud on tervishoid ja jaekaubandus.

Linn asutati 1849. aastal Pennsylvania Railroadi raudteeliini kõrvale. Linna nimi on tulnud arvatavasti tšerokiikeelsest sõnast *allatoona* ('suure väärtusega mägismaa').

Altoona sai linnaõigused 1868. aastal. Linn kasvas kiiresti, kui 1854. aastal elas seal veel umbes 2000 inimest, siis 1880. aastaks ligi 20 000.

Altoona sõpruslinn on Sankt Pölten Austrias.

## Viited

## Välislingid
Pennsylvania Railroad

**Pennsylvania Railroad** (aruandlusmärgina **PRR**) oli raudteevõrk, mis opereeris põhiliselt Kesk-Atlandi ja Suure järvistu osariikides.

Kompanii peakorter asus Philadelphias. 1968. aastal võttis kompanii uue nime Penn Central Transportation Company. Aasta hiljem koondati nime alla veel kaks kompaniid.

## Vaata ka
*New York Central Railroad (NYC)
*New York, New Haven and Hartford Railroad (NH)
Wysowa-Zdrój

**Wysowa-Zdrój** (kuni 2003. aastani **Wysowa**) on küla Poolas Väike-Poola vojevoodkonnas Gorlice maakonnas Uście Gorlickie vallas. Wysowa-Zdrój asub Slovakkia piirist umbes 2 km kaugusel.

Wysowa-Zdrój on kuurortasula ja turismikeskus, seal asuvad minieraalveeallikad.

## Viited
New York, New Haven and Hartford Railroad

**New York, New Haven and Hartford Railroad** (aruandlusmärgina **NH**), tavaliselt nimetatud kui lihtsalt **New Haven**, oli raudteevõrk, mis opereeris New Yorgi, Connecticuti, Rhode Islandi ja Massachusettsi osariikides. Kompanii peakorter asus New Havenis.

Ettevõte tegutses 24. juulist 1872 kuni 31. detsembrini 1968. 1969. aastal koondati ettevõte uue nime alla Penn Central Transportation Company.

1912. aastaks opereeris New Haven enam kui 2000 miili (3200 km) jagu raudteerööpaid ning ettevõttes töötas umbes 120 000 töötajat. See oli suutnud suuresti monopoliseerida transpordi korraldamise Bostoni ja New Yorgi vahelises alas.

## Vaata ka
*New York Central Railroad (NYC)
*Pennsylvania Railroad (PRR)